polyglot-tagger/wikipedia-language-snippets-filtered huggingface dataset:
Даттар ҡулында ҡалғас, ҡалаға эстар һәм хәҙерге Латвияның һәм хәҙерге көньяҡ Эстонияның территорияларын биләп алған немецтарҙың Ҡылыс йөрөтөүселәр Ордены даими рәүештә барымта яуҙары менән килә башлай.
Швед идараһы йылдарында Ревель транзит сауҙаһындағы үҙ урынына ҡайтарып ала алмай һәм, үҙаллы ҡала-дәүләттән провинцияның административ үҙәгенә әйләнеп, үҙенең күп кенә өҫтөнлөктәрен юғалта.
Эстонияла урыҫ теленең рәсми статусы булмаһа ла урыҫ телендә нәшер ителгән эстон мәғлүмәт сараларында, ҡала атамаһы Тел инспекцияһы талаптарына нигеҙләнеп, Таллинн тип яҙыла.
Октябрь революцияһынан һуң совет власы Рәсәй халыҡтарының үҙбилдәләнешкә хоҡуғын таный, шул иҫәптән урындағы атамалар элек ерле халыҡ нисек ҡулланған булһа, шул килеш ҡалдырыла.
Күңелендә Пәйғәмбәребеҙгә дошманлыҡ тоҡанып, Әбү Ләһәб Руҡайяны — Ғүтбәгә, Өммөгөлсөмдө Ғүтәйбәгә алып биреүҙән баш тарта.
1941 йылда Мәскәүҙә Башҡорт әҙәбиәте һәм сәнғәте декадаһына әҙерлек башланған осорҙа, Фәйзи Ғәскәров уны ла исемлеккә индерә һәм Башҡорт дәүләт халыҡ бейеүҙәре ансамбленә эшкә саҡыра.
«Өс таған», «Һыу буйында», «Бүләк», бигерәк тә бейеүсенең репертуарында төп урынды алып торған «Байыҡ» бейеүе менән Мөхәммәт Иҙрисовтың исеме айырылғыһыҙ бәйләнгән.
Тавасиев Сосләнбәк Дафай улы — совет монументаль скульптура оҫтаһы, Төньяҡ Осетин АССР-ының һәм Башҡорт АССР-ының халыҡ рәссамы, СССР Рәссамдәр Союзы ағзаһы .
Тавасиевтың ижади эштәре араһында Өфө ҡалаһы символына әүерелгән һәм Башҡортостан гербына ингән Салауат Юлаев һәйкәле айырыуса билдәле , Икенсе билдәлелек алған монумент — Осетия драма театры алдында ҡуйылған Коста Хетагуров һәйкәле .
Латинса атамаһы немец математигы, физигы һәм ботанигы Адам Лоницер исеменән алынған, ә башта уны Карл Линней каприфоль тип атарға йыйынған булған (, сөнки Европала тап бына ошо төр -айыу баланы каприфоль үҫтерелә торған булған.
Әммә алдағы йылдарҙа һайлауҙарҙа тауыш биргәндә, мөлкәт цензы арҡаһында, плантация хужалары һәм Британия сауҙагәрҙәре урындағы сәйәсәттә һаман да өҫтөнлөк иткән.
Был хәрәкәт лидерҙарының береһе булып, һуңынан, 1938 йылда, Барбадос Прогрессив Лигаһы тип үҙгәртелгән Барбадос лейбористик партияһына нигеҙ һалыусы Герберт Грэнтли Адамс торған.
Инглиз короле Яков һәм Стюарт династияһынан башҡа королдәр заманында ла утрауға шотланд һәм инглиз сығышлы хеҙмәтсәндәр һәм 1685 йылда Англияла Монмут ихтилалын баҫтырған ваҡытта әсир ителгән тотҡондар килтерелгән.
Африка халҡы урындағы климатҡа яҡшыраҡ яраҡлашҡан һәм тропик ауырыуҙарға тиҙ бирешеп бармағанлыҡтан, шулай уҡ аҡ халыҡтың тәүге мөмкинлекте файҙаланып йыш эмиграциялағанлығы арҡаһында, быуатта күпселеге аҡ халыҡ булған Барбадоста быуатта күпселекте ҡара тәнлеләр тәшкил иткән.
Береһенә ярашлы, «һаҡаллы» тигән һүҙ — утрауҙа үҫкән фикустарҙың оҙон аҫылынып торған тамырҙарына, икенсеһе утрауҙа йәшәгән һаҡаллы карибтарға ҡарай.
Барбадос Транспорт Системаһының ҙур күк муниципаль автобустары менән бер рәттән ’ тип йөрөтөлгән шәхси маршрут таксиҙары, шулай уҡ утрауҙағы барса әһәмиәткә эйә урындар буйлап йөрөүсе «» компанияһы автобус бәйләнеше лә асылған.
1980-се йылдар уртаһында иҡтисад власть сәйәсәте эҙемтәһендә ауырлыҡтарға юлыҡты, ләкин һуңғы ваҡытта, Халыҡ-ара валюта фонды тәҡдиме буйынса структур үҙгәртеп ҡороуҙар пакетын тормошҡа ашырғандан һуң, иҡтисад үҫеше тиҙләтелде.
1966 йылдың июнендә утрау Бөйөк Британия менән үҙенең бойондороҡһоҙлоғо тураһында һөйләшеүҙәр алып бара башлай, һәм 1966 йылдың 30 ноябрендә утрауҙың бойондороҡһоҙлоғо рәсми рәүештә иғлан ителә, ә Эррол Барроу уның беренсе премьер-министры итеп тәғәйенләнә.
Халыҡтың ҡалған өлөшө Европа төркөмөн , азиаттарҙы, һинди-бэйджансты һәм Яҡын Көнсығыштан абруйлы мосолман төркөмөн, башлыса Сүриәнән һәм Ливандан күсеп килеүселәрҙең тоҡомдарын үҙ эсенә ала.
1958 йылдан 1962 йылға тиклем, төбәктәге Британия колонияларының бойондороҡһоҙлоғо өсөн сығыш яһаусы милли рухлы ойошмаһы булған, Барбадос Вест-Һиндостан федерацияһының ун ағзаһының береһе була.
Эррол Барроу, эре реформатор, Адамс партияһынан сыға һәм Барбадос Прогрессив Лигаһының либераль альтернативаһы булған Демократик лейбористик партияға нигеҙ һала һәм 1961 йылда Адамсты премьер вазифаһында алмаштыра.
Көнсығыш атлантик яр буйында көслө тулҡынланыу күҙәтелә, һыу ҡайтҡанда ниндәйҙер дәрәжәлә хәүефлелек тыуҙырыуына ҡарамаҫтан, ул сёрфинг өсөн яҡшы шарттар тыуҙыра.
Ошондай төп статьяларға гражданлыҡ, хоҡуҡтар һәм иректәр, генерал-губернаторлыҡ, парламент составы һәм уның сессиялары, каникулдары һәм таратыу, дөйөм һайлауҙар, сенаторҙар, Барбадос башҡарма власын тәғәйенләү, суд ҡоролошо, дәүләт гражданлыҡ хеҙмәте һәм финанстар тураһында положениелар ҡарай.
2001 һәм 2002 йылдарҙа туристар ағымының кәмеүе, һатып алыу әүҙемлеге һәм 2001 йылдың 11 сентябрендә күҙәтелгән террористик һөжүм эҙемтәләре арҡаһында иҡтисадтың үҫеше бер аҙ кәмене, ләкин 2003 йылда элекке күрһәткестәренә ҡайтты, ә 2004 йылда уларҙан артып китте.
Башҡа төрлө күңел асыуҙар «Ҡырағай тәбиғәт ҡурсаулығы» буйлап сәфәр ҡылыу, ювелир әйберҙәр һатып алыу, дайвинг, вертолётта экскурсия осоштары, гольф, фестивалдәр, мәмерйәләрҙе барып күреү, экзотик эсемлектәр һәм башҡалар ҡаралған.
1647 йылда урындағы 5000 кеше биҙгәктән вафат була, ә ҡолдарҙың ундан бер өлөшөн 1640-сы йылдарҙағы инглиз революцияһы ваҡытында, әгәр парламент власты үҙ ҡулына алһа, Левелерҙар хәрәкәте идеялары ҡолдар араһында таралыуы ихтимал, тип хәүефләнеп, плантатор-роялистар үлтерә.
Бриджтаундың Грэнтли Адамс халыҡ-ара аэропорты Америка Ҡушма Штаттарынан, Кариб төбәге илдәренән һәм Европа аэропорттарынан тура рейстар ҡабул итә һәм көнсығыш Карибтарҙа төп тоташтырыусы урын булып тора.
Сенаттың 12 ағзаһы — премьер-министр тәҡдиме буйынса, 2-һе — парламенттың түбәнге палатаһындағы оппозиция партияһы лидеры тәҡдиме буйынса, етәүһе республика президентының шәхси теләге буйынса тәғәйенләнә.
2003 йылда Канада менән илгә 25 миллион Канада доллары күләмендә инвестициялар бүлеү тураһында килешеү төҙөлгәндән һуң, утрауҙа эшлекле бәйләнештәр һәм инвестицион ағымдар һиҙелерлек артты.
Барбадос үҫешеү юлына баҫҡан илдәр араһында БМО үҫеш программаһына ярашлы, йәшәү кимәле һәм грамоталылыҡ буйынса төньяҡ америка илдәре араһында дүртенсе урында тора, донъялағы алдынғы илдәрҙең береһе.
Шуға ҡарамаҫтан, яҡынса 3 йыл һайын утрау көслө дауыл үткән зонаға эләгә, ә стихияның туранан-тура бәрелеү йышлығы яҡынса 26,6 йылға бер тапҡыр тәшкил итә.
Барба́дос —— Вест-Һиндостандағы Кесе Антил утрауҙар төркөмөнә ҡараған шул уҡ исемдәге дәүләт, Кариб диңгеҙенең көнбайышында, Көньяҡ Американан йыраҡ түгел, Венесуэланан 434,5 км төньяҡ-көнсығышта урынлашҡан.
Административ утрау 11: Крист-Черч, Сент-Эндрю, Сент-Джордж, Сент-Джеймс, Сент-Джон, Сент-Джозеф, Сент-Люси, Сент-Майкл, Сент-Питер, Сент-Филип һәм Сент-Томас округтарына бүленгән.
Һуғыштан һуң авиаэскадрилья командиры, полк командиры урынбаҫары, авиация дивизияһында политбүлек етәксеһе, илдең Хәрби Һауа көстәре менән идара итеүсе үҙәктәрҙең береһендә етәксе, Н. Г. Жуковский исемендәге Хәрби Һауа инженер академияһында факультет етәксеһе дәрәжәләрендә хеҙмәт итә.
Шунан ул Ҡыҙыл Армия сафына алына, Бөйөк Ватан һуғышында ҡатнаша, әсирлектә була, азат ителгәндән һуң «халыҡ дошманы» тип иғлан ителә һәм 1956 йылға тиклем лагерҙа тотола.
Камил Абдрахман улы Вәлиев 1934 йылдың 23 февралендә Башҡорт АССР-ының Белорет районы Хоҙайбирҙе ауылында ауыл Советы башҡарма комитеты рәйесе менән ауыл уҡытыусыһы ғаиләһендә тыуған.
Күп камералы, нигеҙ соҡоро һай булған, тәбиғи материалдар менән ябылған 2 йәки 4 яҡлы ҡыйыҡлы ер өҫтөндәге каркаслы ҡоролмалар торлаҡ булып хеҙмәт иткән.
Керамика ҡатмарлы геометрик орнаментлы, онталған ҡабырсаҡ, үҫемлек ҡалдыҡтары, ҡом, шамот ҡушылған балсыҡтан яһалған ҡыңғырау рәүешендәге һәм осло ҡырлы һауыттарҙан ғибәрәт.
Башҡортостанда Абаш мәҙәниәтенә ҡараған яҡынса 60 ҡомартҡы билдәле, улар Ағиҙел, Дим, Ыҡ һәм Әй йылғалары бассейынында тупланған (Баланбаш, Береговка археологик микрорайоны, Һынташтамаҡ ҡурғандары, Төбәк, Йүкәлекүл ҡурғандары, Йомаҡ торамаһы, Ябалаҡлы ҡурғандары һ.б.).
Дондан Көньяҡ Уралға тиклемге биләмәне алып торған (ул Дон буйындағы урман-дала төбәктәрендә формалашып, артабан Дон, Днепр үренә, Урта Волга буйына һәм Көньяҡ Уралға таралған, тигән фекер бар).
Әммә тәүге йылдарҙа миссионерҙарҙың ҡытайҙарҙы христиан диненә өндәүҙәре уңышҡа ирешмәй, сөнки улар, үҙҙәре ҡытай телен өйрәнеү һәм, ҡытай мәҙәниәтенә «күнегеү» урынына, ҡытайҙарҙың португал телендә һөйләшергә һәм йәшәргә өйрәнеүен теләй.
Миссионерҙар ҡайһы берҙә Макаонан ситтә урынлашҡан «ҙур ергә» барып йөрөһә лә (башлыса, Макаонан португалдарға даими йәрминкәләргә йөрөргә рөхсәт ителгән Гуанчжоу порт ҡалаһына), уларҙың береһе лә шунда күпмелер ваҡытҡа төпләнә алмай.
1578 йылда Макаоға килгәс, ул Ҡытайҙағы иезуиттарға Японияла һәм Һиндостанда эшләгән хеҙмәттәштәренән өлгө алырға, йәғни үҙҙәре эшләргә теләгән илдең ауыҙ-тел һәм яҙма телен үҙләштереүҙән башларға кәрәклеген билдәләй.
Уның үтенесе буйынса Макаоға иезуиттар Орденының талантлы руханиҙары Мишель Микеле Руджери һәм Маттео Риччи ебәрелә, улар ҡытай телен яҡшылап өйрәнәләр һәм 1583 йылда илдең уртаһына, Чжаоцин ҡалаһына, күсенә алалар.
Был ваҡытта будда алиһәһе Гуаньинға бағышланған иң боронғо Ванся ғибәҙәтханаһы төҙөлә, ул. Артабан хакка ҡытайҙары көньяҡ провинцияларҙың сауҙа үҙәге булараҡ ҡыҙыҡһына.
33 ағзанан тора; 14-ен туранан-тура 18 йәштән өлкән даими йәшәүселәр һайлай , 12-һе функциональ округтарҙан ситләтелгән тауыш биреү юлы менән һайлана (тармаҡтар һәм эшмәкәрлек йүнәлештәре буйынса — сәнәғәт, сауҙа, ауыл хужалығы, транспорт, страховка һ. б.) һәм 7-һе башҡарма власть башлығы тарафынан тәғәйенләнә.
Закондар сығарыу советы ҡабул иткән закондар Ҡытай Халыҡ Республикаһының Милли халыҡ конгресының даими комитетына еткерелә, ул закон үҙәк власть менән Макао араһындағы мөнәсәбәттәргә ҡағылышлы Төп закон положениеларын боҙа тип иҫәпләргә хоҡуҡлы.
Уларҙың туған теле — кантоний теле, шулай уҡ Филиппиндан һәм Көньяҡ-Көнсығыш Азияның башҡа илдәренән бер нисә иммигранттар, шулай уҡ Ҡытайҙың алыҫ райондарынан килгән мигранттар бар.
Португал теле рәсми тел булып торһа ла һәм милли сығышлы күпселек текстарҙа ҡытай теле менән бер рәттән барлыҡҡа килһә лә, ул халыҡтың күбеһенә аҙ билдәле, ғәмәлдә ярайһы сикләнгән кимәлдә файҙаланыла .
Филиппиндар — 2,6, вьетнамдар — 1,3, индонезиялар — 1,1, ҡытайҙар һәм португалдар — 0,7, португалдар — 0,6, ҡытайҙар һәм башҡа халыҡтарҙың ҡатнаш никахтарынан 0,3, португалдар һәм башҡа халыҡтарҙың ҡатнаш никахтарынан балалар 0,1 % тәшкил итә.
1979 йылдың февралендә Португалия һәм Ҡытай Халыҡ Республикаһы дипломатик мөнәсәбәттәр урынлаштыра, ә Ҡытай Макаоны «Португалия хакимиәте идаралығындағы Ҡытай территорияһы» тип таный.
Төп законды 1993 йылдың мартында Бөтә Рәсәй халыҡ вәкилдәре йыйылышы хуплай һәм «бер ил — ике система» принцибына нигеҙләнә, йәғни берҙәм Ҡытай дәүләте сиктәрендә ике төрлө иҡтисади һәм юридик система һаҡлана.
КХР составына инеп, Макао ҙур автономияға: үҙ закондары, хоҡуҡи, аҡса, таможня һәм иммиграция системалары, шулай уҡ халыҡ-ара ойошмаларҙа ҡатнашыу хоҡуғына эйә.
Әммә 1845 йылда Португалия, Ҡытайҙың беренсе опиум һуғышында еңелеүенән файҙаланып, Макаоны ирекле порт тип иғлан итә һәм ҡытайҙарҙың рәсми кешеләрен һәм һалдаттарын ҡыуып сығара.
ҠХР-ҙа «Мәҙәни революция» йоғонтоһонда булған Ҡытай студенттары ассоциацияһы Португалия полицияһы башлығын язаға тарттырыуҙы, репрессияларҙы туҡтатыуҙы һәм киләсәктә уларҙың ҡабатланмауын гарантиялауҙы талап итә.
Носса Сеньора-ди-Фатима (Фатэйма, ҡытай. , ютпхин. ¹⁶⁵ ⁴¹, йель системаһы: , кант.-рус.: Фатэйма Тхонкхёй, пиньинь: , паллад.: Хуадима Танцюй, порт. )
Ун етенсе һәм ун туғыҙынсы быуаттарҙа Макао элеккесә Португалияның Ҡытай, Япония, Филиппин, Көньяҡ-Көнсығыш Азия, Гоа, Мексика менән сауҙа итеү үҙәге була.
Макао иҡтисадына булышлыҡ итеү ассоциацияһы, Прогресҡа булышлыҡ итеү союзы, Үҫеш конвергенцияһы, Үҫеш союзы, Макаоның Дөйөм үҫеш союзы Бизнес-берләшмәнең һәм ҠХР менән бәйле сәйәси көстәрҙең мәнфәғәттәрен сағылдыра.
1938 йылда Япония ғәскәрҙәре Гуанчжоуҙы һәм Гонконгты баҫып алғандан һуң, 1941 йылдың декабрендә Макао Көньяҡ Ҡытайҙа һуңғы нейтраль порт булып ҡала.
Тайпа ярымутрауға күперҙәр менән тоташтырылған, ә Тайпа һәм Колоан утрауҙары араһындағы боғаҙ киптерелгән, был иһә халыҡ тығыҙ ултырған Макао ҡалаһы менән утрауҙарҙың берләшеүенә булышлыҡ итә.
Макао, Алисов классификацияһы буйынса, субтропик һәм субэкваториаль зоналар сигендә урынлашҡан, ә Кёппен классификацияһына ярашлы, дымлы субтропик климат зонаһында ғинуарҙың уртаса температураһы +14 -тан юғары, ә июлдә яҡынса +28 .
Мака́о йәки Аомы́нь , тулы атамаһы — Макао махсус административ округы — Ҡытай Халыҡ Республикаһының махсус административ районы, донъяла иң күп халыҡлы төбәк, үҙенең казино һәм уйын индустрияһы менән билдәле, Лас-Вегастан ете тапҡырға ҙурыраҡ.
1999 йылда СИДАНКО компанияһынан ТНК-ға Һарытау нефть эшкәртеү заводы, «Варьеганнефтегаз», «Удмуртнефть», «Новосибирскнефтегаз» һәм «Саратовнефтегаз» ойошмаларын ала.
Шәйехзада Бабич исемендәге республика йәштәр премияһы бер үк ваҡытта өс өлкәлә — әҙәбиәттә, сәнғәттә һәм архитектурала ҙур ҡаҙаныштарға өлгәшкән өсөн бирелә.
нәфис әҙәбиәт өлкәһендә — барлыҡ төрҙәге һәм жанрҙағы (проза, шиғриәт, драматургия, балалар әҙәбиәте, әҙәбиәт белеме һәм тәнҡит, әҙәби тәржемә) әҙәби әҫәрҙәр һәм ижад материалдары өсөн;
театр, музыка, эстрада, цирк сәнғәте һәм хореография өлкәһендә — йәш композитор, режисссёр, дирижёр, балетмейстер, хормейстер, артист һәм рәссамдарҙың, сәхнәселәрҙең музыкаль-драматик постановкаларҙағы, үҙенсәлекле композицияларҙағы, балалар өсөн постановкаларҙағы, эстрада, цирк һәм дөйөм тамашаларҙағы эштәре, шулай уҡ театр, музыка, страда, цирк сәнғәте һәм хореография буйынса тикшеренеүҙәре өсөн;
кинематография өлкәһендә — сценарий авторҙарының, режиссёр, рәссам, оператор һәм артистарҙың нәфис, документаль һәм анимацион фильмдарҙағы эштәре, шулай уҡ кино сәнғәтен өйрәнеп-тикшереү өсөн;
архитектура өлкәһендә — айырыуса һәләтле, яңылыҡ һәм үҙенсәлек менән айырылып тороп, йәмәғәт танылыуы алған һәм Башҡортостан Республикаһы мәҙәниәтен үҫтереүгә һиҙелерлек өлөш индергән архитектура әҫәрҙәре өсөн.
Премияның төп маҡсаты: Башҡортостан Республикаһының төрлө яҡлы үҫешенә мөһим өлөш индергән йәш яҙыусыларҙы, рәссамдарҙы һәм архитекторҙарҙы, артистарҙы, музыканттарҙы һәм режиссёрҙарҙы дәртләндереү.
Башҡортостан Республикаһының Шәйехзада Бабич исемендәге йәштәр дәүләт премияһы — 1995 йылда әҙиптең тыуыуына 100 йыл тулыу айҡанлы һәм уның исемен мәңгеләштереү маҡсатында Башҡортостан Республикаһы Хөкүмәте тарафынан өмөтлө йәш ижадсыларҙы дәртләндереү өсөн булдырылған.
Күренекле башҡорт шағиры Шәйехзада Бабич исеме менән аталған был премия, дөйөм алғанда, Башҡортостан комсомолының 1967 йылдан 1990 йылғаса тапшырылып килгән Ғәлимов Сәләм исемендәге премияһын алмаштыра.
Шулай итеп, үҫмер Гүзәл Башҡорт дәүләт опера һәм балет театрының балет труппаһы составында 1994 йылдан сығыш яһай башлай, ә 1997 йылдан театрҙың әйҙәүсе яңғыҙ башҡарыусыһы — солисы булып китә.
2004 йылда Гүзәл Сөләймәнованың 25 йәше тулыуына һәм ижади эш башлауына 10 йыл тулыуына бағышлап, Л. Минкустың «Баядерка» балеты ҡуйыла, һәм балерина унда Никия партияһын башҡара.
Ике ҡабырсаҡлы моллюскылар, йәки Пластинкалы айғолаҡлылар — тәндәре ике яҡтан ялпаҡ һәм ҡуш ҡабырсаҡтар ярҙамында һаҡланған , кәүҙә һәм аяҡтан ғына торған, , бик яй хәрәкәтсән моллюскылар класы.
Ҡурҡыныс янағанда тешһеҙ ҡусҡар ул аяғын тиҙ генә ҡабырсаҡ эсенә тартып ала һәм ябыусы мускулдар ярҙамында ҡабырсағын ныҡ ябып ҡуя.
Ф. Кедров «Капица: жизнь и открытия» китабында икенсе фараз килтерә: «Эш шунда, Резерфордтың тауышы көслө була һәм ул уның менән идара итә белмәй. Коридорҙа кемделер осратҡан Резерфордтың көслө тауышы лабораторияларҙағы кешеләрҙе уның яҡынайыуы тураһында иҫкәрткән, һәм хеҙмәткәрҙәр „фекерҙәрен төйнәп“ өлгәргәндәр. Был Капицаға Резерфордты Крокодил тип атарға нигеҙ булған. Быны популяр булған балалар китабы геройы, будильник йотҡан Крокодил менән ассоциация тип аңлаталар. Уның текелдәүе балаларҙы ҡурҡыныс януар яҡынайыуы тураһында иҫкәртә».
Британияның колонияларҙа йәшәгән талантлы йәш подданныйҙарына ике йылға бер тапҡыр 1851 йылғы Бөтә Донъя күргәҙмәһе исемендәге айырым Стипендия — 150 фунт йылына бирелә, был уға фәндә артабан үрләр өсөн Англияға килергә мөмкинлек бирә.
Шул уҡ йылдың көҙөндә, Бөйөк Британияға тиклем параходҡа билеткә аҡса бурысҡа алып, Резерфорд Англияға Кембридж университетының Кавендиш лабораторияһына килә һәм уның директоры Джозеф Джон Томсондың беренсе докторанты булып китә.
Көҙ Резерфорд Томсондың тәҡдиме буйынса, 5 кешелек конкурсты еңеп сығып, Монреалда Макгилл университеты профессоры вазифаһын биләй, хеҙмәт хаҡы йылына 500 фунт стерлинг йәки 2500 Канада доллары тәшкил итә.
Эрнест Резерфорд 1871 йылдың 30 авгусында Яңы Зеландияла Көньяҡ утрауҙа, Нельсон ҡалаһына яҡын урынлашҡан Спринг-Грув ҡасабаһында, етен үҫтереүсе фермер ғаиләһендә тыуған.
Ул ваҡытта башҡа шотландтар Квебеккә күсә , ләкин Резерфордтың ғаиләһенә уңыш йылмаймай, һәм пароходҡа түләүһеҙ билетте хөкүмәт Канадаға тиклем түгел, ә Яңы Зеландияға тиклем бирә.
Радиоактивлыҡ өлкәһендә үҙенең хеҙмәттәре арҡаһында киң билдәлелек алғас, Резерфорд һорау ҙур булған ғалим булып китә һәм донъяның төрлө илдәренең ғилми-тикшеренеү үҙәктәрендә эшләргә бик күп тәҡдимдәр ала.
Туй 1900 йылда Крайстчерч англикан сиркәүендә була, ә 1901 йылдың 30 мартында уларҙың ҡыҙы — Эйлин Мэри тыуа, аҙаҡ ул астрофизик Ральф Фаулерҙың ҡатыны булып китә.
Эрнест Резерфорд 1937 йылдың 19 октябрендә, көтөлмәгән ауырыу — бүҫер ҡыҫылыуы — сәбәпле ҡапыл эшләнгән операциянан һуң дүрт көн үткәс 66 йәшендә вафат була.
1911 йылда үҙенең билдәле альфа-киҫәксәләрҙең таралыуы тәжрибәһе менән атомдарҙа ыңғай зарядлы ядро һәм уның тирәләй тиҫкәре зарядлы электрондар барлығын иҫбат итә.
Башҡортостан Республикаһы хакимиәт даирәһе сиктәрендә һәм Рәсәй Федерацияһы менән Башҡортостан Республикаһының берлектәге хакимиәт даирәһенә ҡараған мәсьәләләрҙе законға ярашлы көйләү;
Башҡортостан Республикаһы Дәүләт Йыйылышы — Ҡоролтай статусын Башҡортостан Республикаһы Конституцияһының 4-се бүлеге һәм Башҡортостан Республикаһының «Башҡортостан Республикаһы Дәүләт Йыйылышы — Ҡоролтай тураһында» Законы билдәләй һәм уның эшмәкәрлеген нигеҙләй.
1994 йылдың 2 мартында «Башҡортостан Республикаһы Дәүләт Йыйылышы — Ҡоролтай тураһында» Законы ҡабул ителә, уға ярашлы парламент ике палатанан — Вәкилдәр палатаһы һәм Закондар сығарыу палатаһынан тора.
Йөҙөнән существующих башына бөгөнгө көн технологий трёхмерного показа наибольшее распространение рәсәйҙә получила ү 3, артынан дешевизны пассивных очков һәм пригодности обычного матового экрана, значительно бик дешёвого, ҡарағанда посеребрённые, требующиеся өсөн тип некоторых других систем менән поляризацией.
Маломощный оҙатып тауышлы радиостанцияһы тапшырҙы стандарт-н акустик системаһы ярҙамында тамашасылар өсөн автомагнитола диапазоны йәки тыңлап, тирә-яҡ парковочный урынға ҡуйылған.
Хеҙмәт эшмәкәрлеген «Ҡыҙыл таң» гәзитенең Туймазы районы буйынса үҙ хәбәрсеһе булып башлай, артабан йәштәр гәзите "Ленинсы"ла әҙәби хеҙмәткәр була.
Башҡорттар йәшәгән ауылдар: Әшир, Яңы Бүре, Оло Ҡояш, Яңы Ҡорман, Һары, Хәлит, шулай уҡ Ҡыҙыл, Әлифкүл, Мәхмүт, Сосновка, Борисовка, Ҡәнзәфәр, Ибраһим, Ҡырмыҫҡалы, Кесе Ҡояш, Һарыкүлмәк, Суртаныш, Ноғоман, Сураҡ, Солтан, Әмин, Ҡайынкүл, Ҡаракүлмәк, Сөләймән, Сыбакүл, Оло Иркәбай, Оло Түләк, Ҡарағайкүл, Ҡолошбай, Сураҡай, Солтанай, Юлдаш, Ямантай, Аҡсакүл, Иҡсан, Ҡарино, Мурино, Серкино, Соҡор, Бараҡ, Баязит, Оло Ҡаҙаҡбай, Бүре, Ҡобағыш, Ҡунаҡбай, Кесе Ҡаҙаҡбай.
РСФСР-ҙың атҡаҙанған һәм халыҡ , СССР-ҙың халыҡ рәссамы, «Почёт Билдәһе» ордены кавалеры, БАССР-ҙың атҡаҙанған сәнғәт эшмәкәре , Салауат Юлаев исемендәге премия лауреаты .
1954 йылда, Гибралтарҙы алыуҙың 250 йыллығын билдәләгәндә, колонияға Бөйөк Британия королеваһы Елизавете килә, был ваҡытта Испания властары үҙ консульлыҡтарын яба һәм Испания һәм Гибралтар араһында йөрөүҙе сикләй.
1940 йылда Икенсе Бөтә донъя һуғышы башланған йылда каудильо Франсиско Франко хәрби нейтралитет һаҡлап, Һитлерҙың Гибралтарҙы баҫып алырға тигән тәҡдимен кире ҡаға.
Башта йыйылған кешеләр Мәҙинәләге хәҙрәжиҙәр ҡәбиләһе башлығы Сәғәд ибн Үбәдте һайламаҡсы була, әммә күптәр был вазифаға Пәйғәмбәр туғандары лайығыраҡ тигән фекер белдерә.
Хәҙрәти Ғәлиҙе сәхәбәләр Әбү Зәрр әл-Ғифари, Миҡдад ибн әл-Әсүәд һәм фарсы Сәлмән әл-Фарси күрһәтә, әммә уларҙы тыңлаусы булмай.
Бер аҙ уйланғас, хәҙрәти Ғәли уларға: «Мин кисә һеҙгә бойора инем, бөгөн һеҙҙең бойороҡто тыңлайым, идара итеүсенән идара ителеүсегә әйләндем. Һеҙҙең тере ҡалғығыҙ килә, шуға күрә мин һеҙҙең ихтыярға ҡаршы бара алмайыми ».
Мүәвиәнең ғәскәре һаҡланып ҡала,ә Ғәли яғында бүленеш башлана: 12 мең һалдат хәҙрәти Ғәлиҙе ҡыйыуһыҙлыҡта ғәйепләп, ташлап китә.
Ҡасып барғандарында уны тотоп алып хәлифә алдына баҫтыралар: «Йәнгә - йән, әгәр үлһәм - үлтерегеҙ, тере ҡалһам, үҙем хәл итермен", - ти хәҙрәти Ғәли.»" Мүәвиә менән әл-Әс ҡотолоп ҡала.
Әбү Бәкер вафаты алдынан үҙ урынына хәҙрәти Ғүмәрҙе күрһәтә, ә уныһы үлер алдынан 6 сәхәбәнең исемен атай һәм шуларҙан башлыҡ һайларға ҡуша.
Йыйылышта алып барған Ғәбд-Рахман, үҙегеҙҙе һайламаһалар, кемде күрһәтер инегеҙ, тигән һорауға хәҙрәти Ғәли хәҙрәти Усманды атай, ә уныһы - хәҙрәти Ғәлиҙе.
Шиғыйҙар хәҙрәти Ғәлиҙе Мөхәммәт Пәйғәмбәр ҡандаш туғаны булыуы, яугирлеге һәм юлбашсылығы өсөн изгеләр рәтенә ҡуйып, Беренсе Имам тип ололоҡлай.
Урта Азияла хәҙрәти Ғәлиҙең ете ҡәбере бар тип һанайҙар, йыназа ваҡытында кешеләр мәрхүм һалынған дөйә етәүгә әйләнеп, төрлө яҡҡа йүнәлгәнен күргән икән.
Мөхәммәт Пәйғәмбәр бәхилләшеү хажынан һуң Мәккә менән Мәҙинә араһында туҡталып, Ғәли тарафына ахырҙа төрлө мәғәнә һалып аңлатыласаҡ һүҙҙәр әйтә.
Ғәлиҙе үҙенең вариҫы, бар күңеле менән тоғро туғаны тип атап, өммәтенең уны мәүлә тип ҡабул итеүен теләгәнен әйтә а. Шиғыйҙар быны хәҙрәти Ғәли Мөхәммәт Пәйғәмбәр урынында ҡалырға тейешле кеше булған тип аңлата.
Риүәйәттәрҙән күренеүенсә, 664 йылда, вафаты алдынан Әмр ибн әл-Әс гонаһтарына тәүбә итә, һәм хәҙрәти Ғәлигә ғәҙелһеҙ булыуына үкенес белдерә.
Биллаһи,һеҙ бер фекергә килмәйенсә минең Мөхәммәт өммәтенә хаким булырға теләмәгәнде Аллаһы тәғәлә күреп тора, әммә бөгөн һеҙ минең хаҡта бер фекергә килдегеҙ һәм шуға күрә мин һеҙҙе ташлап ҡуя алмайым.
Ғәли Ислам ҡабул иткән беренсе бала була; артабан ул Исламдың тәүге йылдарындағы бар ваҡиғаларында һәм Мөхәммәт Пәйғәмбәр Ислам дошмандары менән алып барған барлыҡ яуҙарҙа ҡатнаша.
Али ибн Әбү Талип ибн Ғәбд әл-Моталлип ибн Хашим ибн Ғәбд-әл-Манаф — атаҡлы сәйәсмән һәм йәмәғәт эшмәкәре ; Мөхәммәт Пәйғәмбәрҙең ике туған ҡустыһы, кейәүе һәм сәхәбә, дүртенсе хаҡ хәлиф һәм шиғыйҙарҙың беренсе имамы.
Хәҙрәти Ғәли Хәсән һәм Хөсәйен улдарын саҡырып ала һәм уларға тәҡүә һәм намыҫлы, сабыр булырға васыят итә, икенсе ҡатынынан тыуған ҡустыларын шәфҡәтлелек менән тәрбиә ҡылырға ҡуша.
Харижиҙар өммәт бүленеүенә сәбәпсе булған 3 кешене лә - хәҙрәти Ғәлиҙе, Мүәвиәне һәм Әмр әл-Әсте бер юлы үлтерергә кәрәк тигән фекергә киләләр.
Мозамбикта мосолмандар һаны халыҡтың 1/5 өлөштән кәмерәк булыуына ҡарамаҫтан , әлеге ваҡытта илдә мосолман ихтилалы киң ҡолас ала, уның маҡсаты — шәриғәт ҡанундары буйынса идара ителеүсе Мозамбик ислам дәүләтен төҙөү.
Тәүҙә Мозамбиктә һунарсылыҡ һәм тәбиғәттә үҫкән ашарға яраҡлы ҡырағай үҫемлектәрҙе,моллюсколарҙы,бөжәктәрҙе йыйыу менән шөғөлләнгән бушмен һәм готтентот ҡәбиләләре йәшәгән.
«Ауылымдың аҡ өйҙәре», «Һары һандуғас балаһы», «Аҡбуҙ алышҡа сыға» китаптарына ингән повесть һәм хикәйәләрендә һәләтле прозаиктың әҙәби оҫталығы үҫә һәм камиллаша барыуын асыҡ билдәләп була.
1986—1988 йылдарҙа Башҡорт АССР-ының Телевидение һәм радиотапшырыуҙар буйынса дәүләт комитеты рәйесе, артабан 1995 йылдағы вафатына тиклем — Башҡортостан Яҙыусылар союзы рәйесе.
Башҡортостан Республикаһының атҡаҙанған мәҙәниәт хеҙмәткәре һәм Салауат Юлаев исемендәге дәүләт премияһы , шулай уҡ Ғәлимов Сәләм , Фәтих Кәрим исемендәге премиялар лауреаты.
Самоандар билдәләүенсә, «Моа» «үҙәк» йә «тауыҡ» тигәнде аңлата (әммә Мануа утрауҙарында был һүҙ был контекста ҡулланылмай; унда тауыҡ һүҙе менән аңлатыла).
Самоа ), рәсми исеме — Бойондороҡһоҙ Самоа дәүләте , шулай уҡ Көнбайыш Самоа булараҡ билдәле — Көньяҡ Тымыҡ океандағы утрауҙа урынлашҡан дәүләт, шул уҡ исемдәге архипелагтың көнбайыш өлөшөн биләй.
Самоа утрауҙарына кеше, Фиджи һәм Тонга утрауҙары кеүек үк, беҙҙең эраның бишенсе быуатында Көнбайыш Меланезияла урынлашҡан Бисмарк утрауҙарынан лапита мәҙәниәте вәкилдәре күсенгән ваҡытта ултыра.